open-index/open-wikipedia-markdown huggingface dataset:
Stord Venstre

**Stord Venstre** er lokallaget for Venstre i Stord kommune. Stord Venstre blei stifta 14. juni 1884. Ved lokalvalet i 2011 fekk Stord Venstre ei oppslutning på 5,34&nbsp;% og to representantar i kommunestyret, ordførarkandidat Håkon Frode Særsten og ungdomskandidat Geir Angeltveit.

## Historie
Stordøens Venstreforening blei stifta 14. juni 1884 med Østen Eskeland som formann. Foreininga blei oppløyst 19. mars 1892 som følge av usemje mellom den radikale og den moderate fløyen i partiet Venstre. Som resultat av denne delinga blei Stordøens rene Venstreforening og Stords Moderat-Conservative Forening stifta.

Baard Haugland frå Stord Venstre blei statsråd i 1884 og er ofte blitt kalla den første bondestatsråd. Meir presist var han den første statsråden som ikkje hadde akademisk grad eller embete.

## Referansar

## Kjelder

* "Stord Venstre 100 år". I Bladet Sunnhordland  13. Juni 1984.
* "Partiskiping og rikspolitikk på Stord før 1905". I Bladet Sunnhordland. 31. Mai 2005.
* Nils Olav Østrem (2005): Stord frå steinalder til oljealder, Band II: 1720 - 1900 
* Yngve Skjæveland (2006): Stord frå steinalder til oljealder, Band III: 1900 - 2006 

## Bakgrunnsstoff
*Stord Venstre
*Hordaland Venstre
Kozlu i Zonguldak

**Kozlu** er ein by og eit distrikt i provinsen Zonguldak i Tyrkia. Han ligg ved kysten av Svartehavet vest for Zonguldak og dei har nesten vokse saman. Byen har kring 35 000 innbyggjarar (2010).   Byen er relativt ny og vart grunnlagd etter at det vart funnen kolgruver nær Zonguldak. 

## Kjelder

**Denne artikkelen bygger på «[[:en:Kozlu i Zonguldak|Kozlu i Zonguldak]]» frå ,  den 27. august 2012.* 
*** oppgav desse kjeldene:*
Sandıklı

**Sandıklı** er ein by og eit distrikt i provinsen Afyonkarahisar i Egearregionen i Tyrkia. Han har kring 35 000 innbyggjarar (2010). 

Sandıklı er kjend for marmorbrotet og for sin Turkish Delight. Her finst òg varmekjelder og naturlege gjørmebad. 

## Kjelder

**Denne artikkelen bygger på «[[:en:Sandıklı|Sandıklı]]» frå ,  den 27. august 2012.*
Komposisjon i musikk

**Komposisjon** kan innan musikk visa til eit særskild musikkstykke, den strukturen musikkstykket har eller prosessen med å laga eit nytt musikalsk verk. Sjølve ordet «komposisjon» tyder 'å setja saman delar til ein heilskap', og folk som driv med komposisjon vert kalla komponistar. Omgrepet komposisjon kan også brukast innan fotografi, målarkunst, teikning og litteratur, men ordet «komponist» viser som oftast til ein som driv med musikk.

Komposisjonslære omfattar allmenn musikklære, harmonisering, kontrapunkt, instrumentasjon, musikalsk formlære og anna.

Når ein komponerer musikk, er det vanlegaste å notera ned musikken ved hjelp av notar. Notesystemet kan visa kva slags takt musikkstykket skal ha, om takta skal varierast, kor høgt musikkvolumet skal vera på dei forskjellige partia, kva slags instrument som skal brukast, og så vidare. Nyttige teknikkar innan komposisjon er orkestrering og musikkteori. Ein annan komposisjonsmetode er improvisasjon, som tyder at ein nærmast komponerer samtidig som ein speler inn eit nytt musikkstykke. 

## Kjelder

**Denne artikkelen bygger på «[[:en:Musical composition|Musical Composition]]» frå ,  den 27. august 2012.*  
 

### Fotnotar

## Bakgrunnsstoff
Komposisjon

**Komposisjon** kan visa til:

* Komposisjon i musikk
* Komposisjon i informatikk
* Funksjonskomposisjon i matematikk
* Komposisjon i biletkunst
* Komposisjon i litteratur
* Komposisjon i dans
* Digital komposisjon
Sergej Vasilenko

**Sergej Nikiforovitsj Vasilenko** () var ein russisk-sovjetisk komponist og musikkpedagog. Komposisjonane hans synte ein sterk hang mot mystisisme.

Vasilenko vart fødd i Moskva og studerte opphavleg jus ved Universitetet i Moskva. Deretter endra han retning og studerte ved Konservatoriet i Moskva frå 1896 til 1901 under Sergej Tanejev og Mikhail Ippolitov-Ivanov. Frå 1903 til 1904 var han dirigent i eit privat operahus i byen. I fleire år organiserte og dirigerte han dei historiske konsertane ved den russiske musikkforeininga. Han vart så professor ved Konservatoriet i Moskva, der han hadde mellom anna Aram Khatsjaturjan, Nikolaj Roslavets, Nikolaj Rakov og Aarre Merikanto som studentar. 

Som komponist produserte Vasilenko både operaer, koralmusikk og orkestermusikk. Han vart tildelt Ordenen av den raude fana, fekk tittelen «Velfortent kunstarbeidar», og i 1947 fekk han Stalinprisen. Sergej Vasilenko døydde i Moskva i 1956.

## Kjelde


**Denne artikkelen bygger på «[[:en:Sergey Vasilenko|Sergey Vasilenko]]» frå ,  den 27. august 2012.*
Bodrum

**Bodrum** er ein hamneby i provinsen Muğla sørvest i Egearregionen i Tyrkia. Han ligg på sørkysten av Bodrumhalvøya ved Gökovabukta. Byen vart kalla Halikarnassos i Karia i antikken og var kjend for Mausoleion, eit av dei sju underverka. Bodrumborga ligg ved hamna vart bygd av krossfararane på 1400-talet. Byen har kring 30 000 innbyggjarar, medan heile distriktet har 120 000 innbyggjarar (2009).

Hovudnæringa i Bodrum er turisme.

## Klima
Bodrum har eit middelhavsklima. Temperaturen om vinteren er 15&nbsp;°C på dagtid og om sommaren 34&nbsp;°C med lange periodar med sol. Somrane er varme og med høg fukt og vintrar er mild og stort sett solrike.




Dei første innbyggjarane ein kjenner til i Bodrum-ormådet var folk frå Karia, før hamna vart kolonistar av dorianske grekarar på 600-talet fvt. Byen kom seinare under persarane.

Mausolus styrte Karia frå her og då han døydde i 353 fvt. vart han gravlagd i Mausoleion. Ordet mausoleum kjem frå dette byggverket. Det stod i 1700 år før det vart øydelagt av jordskjelv. I dag er berre fundamentet og nokre få skulpturar.

Aleksander den store kringsette byen og erobra han etter ein hard kamp. Julian av Halikarnassos var biskop tidleg på 500-talet, men same hundreåret vart byen styrt av persarane. Krossfararane kom til byen i 1402 og nytta ruinane av mausoleet til å byggje Bodrumborga som framleis står. Tempelriddarane fekk løyve til å byggje borga av den osmanske sultanen Mehmed I, etter Timur Lenk hadde øydelagt den tidlegare borga deira i Izmirbukta. Borga og byen vart kjende som Petronium, som er opphavet til moderne Bodrum.

Bodrum var ein roleg fiskelandsby fram til midten av 1900-talet, då turismen starta å auke.

## Kjelder

**Denne artikkelen bygger på «[[:en:Bodrum|Bodrum]]» frå ,  den 27. august 2012.* 
*** oppgav desse kjeldene:*

## Bakgrunnsstoff
* Kultur og turisme: Bodrum
Celebesmakak

**Celebesmakak** (*Macaca nigra*) er ein dyreape av makakslekta som lever på Sulawesi i Søraust-Asia. Arten er rekna som kritisk truga grunna jakt og habitattap.

Celebesmakaken har heilsvart pels og svært kort hale. Ein hårkam går frå pannen og midtlangs hovudet mot ryggen. Denne ligg vanlegvis flatt, men reiser seg når makaken blir opphissa.
Apane blir som regel opptil 52-57&nbsp;cm høge og veg ca 10 kg.

Celebesmakakar dannar store flokkar på over 100 individ av begge kjønn. Makaken er likevel som regel ein lite iaugefallande, stille fruktetar som lever i skogsområde.

Arten er utbreidd nord på Sulawesi og på nokre mindre nærliggjande øyar. Han har namn etter Sulawesi, som tidlegare blei kalla Celebes.

## Kjelder

**Denne artikkelen bygger på «[[:nb:Celebesmakak|Celebesmakak]]» frå ,  den 27. august 2012.*  
 

## Bakgrunnsstoff
Elektrojet

**Elektrojet** er sterke elektriske straumar i E-laget i ionosfæren over ekvator og i polarlysområdet, i ei høgd 100-120 km over jordoverflata. Sjølv om straumtettleiken enkelte stader i straumbeltet er liten, så vil den store utstrekkinga gjere at ein likevel får ein særs sterk samla straum. Typiske verdiar er 50 000 ampere i ekvatorstraumen og 250 000 ampere i polarlysområdet. Sidan ein elektrisk straum omgjev seg med eit magnetfelt, vil endringar i straumstyrken føre til variasjonar i magnetfeltet til jorda. 

Kristian Birkeland var den første til å foreslå at dei polare elektrojetane er knytte til trådsaktige system (no kalla «Birkelandstraumar») som strøymer langs dei geomagnetiske feltlinjene inn mot og bort frå polområda. 

## Kjelder
*elektrojet. I Store norske leksikon. Henta frå http://snl.no/elektrojet
Konservatoriet i St. Petersburg

**Konservatoriet i St. Petersburg** er ein utdanningsinstitusjon i St. Petersburg før høgare musikalsk utdanning. Den fulle tittelen er: *N. A. Rimskij-Korsakov St. Petersburg Statskonservatorium* (russisk *Санкт-Петербургская государственная консерватория имени, Н. А. Римского-Корсакова*). Konservatoriet vart skipa i 1862 og er med det det eldste konservatoriet i Russland.

## Historie

Grunnleggjaren av konservatoriet var komponisten Anton Rubinstein. Han var leiar for konservatoriet fram til 1867, då Nikolaj Zaremba tok over. I 1871 vart Nikolaj Rimskij-Korsakov med i lærarkollegiet. Rubinstein vendte tilbake som leiar i 1887. No sette han som mål å betra kvaliteten på det og sette i gang ved å fjerna studentar som presterte dårleg, sparka eller degradera ein del professorar, skjerpa krava for innkomst og eksaminasjon og å omarbeida pensum. Men då keisardømet Russland gjorde krav om rasekvoter til konservatoriet, trekte Rubinstein seg som leiar nok ein gong.

Bygninga som enno står i dag vart bygt i 1890-åra der det gamle Bolsjoj-teateret stod før. Namnet på konservatoriet endra seg i takt med at bynamna endra seg, fyrst til *Petrograd* og deretter *Leningrad*. Opp gjennom tidene har konservatoriet uteksaminert studentar som Pjotr Tsjajkovskij, Sergej Prokofjev, Dmitrij Sjostakovitsj, Artur Kapp og Rudolf Tobias. Konservatoriet har i dag om lag 1400 studentar og 275 lærarar.

## Kjelder

**Denne artikkelen bygger på «[[:en:Saint Petersburg Conservatory|Saint Petersburg Conservatory]]» frå ,  den 27. august 2012.*
Elektrokinetiske fenomen

**Elektrokinetiske fenomen** er ei gruppe effektar som skjer i hetrogene fluid, i porøse stoff fylt med væske, eller i rask straum over ei flat overflate. Uttrykket hetrogen tyder her at væska inneheld partiklar. Partiklane kan vere faste stoff, væsker eller gassbobler med ein storleiksskala på ein mikrometer eller nanometer. Det er ei felles kjelde til alle desse effektane - det såkalla elektriske dobbeltlaget av ladningar. Påverknaden av ei ytre kraft på det diffuse laget skapar ei tangential rørsle av ei væske med omsyn på den tilstøytande ladde flata. Denne krafta kan vere elektrisk, trykkgradient, konsentrasjonsgradient eller tyngdekraft. I tillegg kan den rørande fasen vere anten kontinuerleg fluid eller i dispers fase. 

## Elektrokinetiske fenomen
Forskjellige kombinasjonar av drivkrefter og rørande fasar gjev opphav til forskjellige elektrokinetiske effektar. Desse er:,

* elektroforese, ei partikkelrørsle påverka av eit elektrisk felt;
* elektroosmose, ei væskerørsle i eit porøst stoff påverka av eit elektrisk felt;
* diffusforese, ei partikkelrørsle påverka av ein kjemisk potensialgradient;
* kapillærosmose, ei væskerørsle i eit porøst stoff påverk av ein kjemisk potensialgradient;
* sedimenteringspotensial, elektrisk felt skapt av sedimenterande kolloide partiklar;
* straumpotensial, anten elektrisk potensial eller straum skapt av ei væske som strøymer gjennom eit porøst stoff, eller relativt til ei flat overflate;
* kolloid vibrasjonsstraum, elektrisk straum skapt av partiklar som flyttar seg i væske påverka av ultralyd;
* elektrisk lydamplitude, ultralyd skapt av kolloidale partiklar i eit oscillerande elektrisk felt.

## Kjelder

**Denne artikkelen bygger på «[[:en:Electrokinetic phenomena|Electrokinetic phenomena]]» frå ,  den 27. august 2012.* 
*** oppgav desse kjeldene:*



## Bakgrunnsstoff
Predikator i lingvistikk

Ein **predikator** viser i språkvitskap til eit element i ei setning som avgjer, heilt eller delvis, kva for andre ledd setninga må innehalde for at ho skal vera fullstendig. Ein predikator er såleis berar av valens. Typiske predikatorar er verb og adjektiv . Verbet *gje* tek til dømes både eit subjekt, eit direkte objekt og eit indirekte objekt i setninga *Ho gav dei ei gåve*. Adjektivet *redd* tek eit subjekt og eit objekt-liknande ledd i setninga *Ho er redd hunden*. Omgrepet predikator er nærskyld, men ikkje identisk med omgrepet predikat. Omgrepet predikat har i språkvitskap to hovudtydingar. I den første tydinga refererer predikat til den delen av ei setning som seier noko om, eller predikerer noko om subjektet. I setninga *Ho gav dei ei gåve* er *ho* subjekt, medan *gav dei ei gåve* er predikat. Den andre tydinga er henta frå moderne logikk, der predikat refererer til eit verb eller ei anna eining som knyter til seg eit sett argument (eller komplement). Ut frå dette predikatsomgrepet er subjektet *ho*, det direkte objektet *ei gåve* og det indirekte objektet *dei* alle argument til predikatet *gje*. I denne andre tydinga er predikat synonymt med predikator.
Sosialistisk arbeidshelt

**Sosialistisk arbeidshelt** (russisk: *Герой Социалистического Труда*) var ein heiderstittel i Sovjetunionen og andre land innanfor Warszawapakta. Tittelen var den høgaste utmerkinga ein kunne få for eksepsjonelle prestasjonar innanfor sovjetisk økonomi. Statusen likna på heiderstittelen Helt av Sovjetunionen, som ein fekk for heroiske gjerningar, men utlendingar kunne ikkje tildelast tittelen Sosialistisk arbeidshelt.

Heiderstittelen vart innført 27. desember 1938 og vart delt ut fyrste gongen den 20. desember 1939 til Josef Stalin. Frå og med 1940 fekk mottakarane ei gullstjerne med hammar og sigd på som medalje. Ved oppløysinga av Sovjetunionen i 1991 hadde over 20.000 sovjetarar vorte utnemnde til tittelen. Etter 1945 vart han tildelt m.a. Mikhail Kalasjnikov, Dmitrij Sjostakovitsj og Aram Khatsjaturjan.

## Kjelde


**Denne artikkelen bygger på «[[:en:Hero of Socialist Labour (USSR)|Hero of Socialist Labour (USSR)]]» frå ,  den 27. august 2012.*
Elektroluminescens

**Elektroluminescens** (**EL**) er eit optisk og elektrisk fenomen der eit stoff sender ut lys når det går elektrisk straum gjennom det eller det stoffet vert utsett for eit kraftig elektrisk felt. Dette er forskjellig frå svartlekamstråling som kjem av varme (kvitgløding), frå kjemiske reaksjonar (kjemoluminescens), lyd (sonoluminescens) eller andre mekaniske prosessar (mekanoluminecens).

Elektroluminescens kjem av strålingsrekombinasjon av elektron og hol i eit stoff, vanlegvis ein halvleiar. Dei eksiterte elektrona frigjev energi som foton - lys. Før rekombinasjonen kan elektrona og hola vere fråskilde av anten å doppe stoffet for å danna ein pn-overgang (i elektroluminescens i halvleiarar apparat som lysdiodar) eller gjennom eksitering av at elektrona vert trefte av andre elektron med høg energi akselererte gjennom sterke elektriske felt (som med fosfor i lysdisplay).

## Kjelder

**Denne artikkelen bygger på «[[:en:Electroluminescence|Electroluminescence]]» frå ,  den 27. august 2012.*
Nina Makarova

**Nina Vladimirovna Makarova** () var ein russisk-sovjetisk komponist, mest kjend som kona til Aram Khatsjaturjan.

Familien til Nina Makarova var mariar, og som komponist utvikla ho difor ei sterk interesse for folkesongane til mariane. Ho studerte også under Nikolaj Mjaskovskij ved Konservatoriet i Moskva som Khatsjaturjan. Dei to sam-komponerte fleire musikkstykke, t.d. teatermusikk. Den 12. juni 1947 dirigerte ho då hennar eigen symfoni vart framført i Moskva.

Hovudverka hennar var ein symfoni i D-moll (1938) og operaen *Zoja* (1963). Elles komponerte ho filmmusikk, ein fiolinsonate, songsyklusar og ein ufullført opera som ho kalla for *Courage*.

## Kjelder


**Denne artikkelen bygger på «[[:en:Nina Makarova|Nina Makarova]]» frå ,  den 27. august 2012.*
Mariar

**Mariar** er ei finsk-ugrisk folkegruppe som tradisjonelt har butt langs elvane Volga og Kama i Russland. Flesteparten av dagens mariar bur i republikken Mari El, og ein del bur også i Tatarstan og Basjkortostan.

Ein kan dela mariane i tre grupper: engmariar, som bur langs austbreidda av Volga, fjellmariar langs vestbreidda og austmariar i Basjkortostan. Ved folketeljinga i 2010 var det 548 000 menneske som definerte seg sjølve som mariske. 57 % av desse var busett på landsbygda.

Mariane snakkar mariske språk, som kan delast inn i austmari og vestmari; eit skilje som skriv seg frå tidleg sovjetisk språkpolitikk. 388 000 menneske stadfesta i 2010 at dei snakkar mari. I tillegg snakkar mariane russisk, og om lag 42 000 snakkar tatarisk som tredjespråk. Tradisjonelt har folkegruppa hatt sin eigen tradisjonelle religion som framleis blir praktisert i dag i større eller mindre grad. I dag er dei fleste formelt russisk-ortodokse, men ein minoritet er muslimar.

## Fotnotar


## Kjelder

**Denne artikkelen bygger på «[[:en:Mari People|Mari People]]» frå ,  den 27. august 2012.*
Strandvindel

**Strandvindel** er ein fleirårig art i vindelfamilien. Planta har ei kosmopolitisk utbreiing i tempererte strok. Stengelen kliv høgt i andre plantar. Bladet har trongt skar ved skaftet. Tett under begeret sit to hjarteforma forblad, 2 cm lange. Oftast kvit krone, trompetforma, 5 cm brei. Strandvindelen blømer kring juli månad på steinete stader, havstrender og avfallsplassar. Finst i Noreg nord til Trøndelag.

## Kjelder

**Denne artikkelen bygger på «[[:sv:Snårvinda|Snårvinda]]» frå ,  den 27. august 2012.*  
 
*Johannes Lid: *Norsk-svensk-finsk flora*. Det Norske Samlaget, 1985.
Lindåsslusene

**Lindåsslusene** er eit sluseanlegg i Skallestraumen i Alver kommune i Vestland.

## Bakgrunnsstoff
*
* Lindåsslusene i Skallestraumen 
* Den siste slusevaktaren i landet  frå Bergens Tidende
* Lindås sjøsluser Fylkesarkivet ved Frode Fyllingsnes
Veitastrondkanalen

**Veitastrondkanalen** er ein kanal mellom Veitastrondsvatnet og Hafslovatnet i Luster kommune.

## Bakgrunnsstoff
* Kristin Ese: «Betre framkomst frå Veitastrondi»
* NRK Sogn og Fjordane Fylkesleksikon: «Ferdsla til Veitastrond»
Michael Wessing

**Michael Thomas Maria Wessing** () var ein tysk friidrettsutøvar frå Recklinghausen som tevla i spydkast. Han vart europameister i øvinga i 1978 med eit kast 89,12 m, samt vesttysk meister 1975-80. Wessing var etter tur medlem av idrettslaga *Recklinghäuser LC* og *TV Wattenscheid*. Han var 182 cm høg og hadde ei tevlingsvekt på 88 kg. Personleg rekord med den tidlegare spydtypen var på 94,22 m.

## Aktiv
Wessing slo seg inn i verdseliten i 1974-sesongen med eit bestekast på 83,28 m. Under EM det året kvalifiserte han seg til finalen med eit kast på 80,56 m, men mislukkast i finalen og nådde ikkje lengre enn 71,68 m. Same sesongen tok han sølvmedaljen under den vesttyske meisterskapen, berre slått av den regjerande olympiameisteren Klaus Wolfermann. Året etter var plasseringane omsnudd for dei to under den vesttyske meisterskapen. No gjekk Wessing til topps i spydkastøvinga, noko han skulle gjere også dei neste fem meisterskapane. Under sommar-OL 1976 vart han nummer ni i spydkast.

I byrjinga av august 1978 vann Wessing ei tevling i Oslo med kjempekastet 94,22 meter, einast 36 centimeter bak verdsrekorden til Miklós Németh. Han var då favoritt til EM-gullet i Praha fire veker seinare. Der innfridde han med 89,12 meter, og vann med mellom 1,3 og 1,5 meters margin til sølv- og bronsemedaljørane, Grebnjev frå Sovjetunionen og Wolfgang Hanisch frå DDR.

Wessing ville ha vore mellom favorittane i spydkast under sommar-OL 1980 i Moskva. Dit kom han ikkje, då Vest-Tyskland valde å boikotte leikane i protest mot Sovjetunionen sin invasjon i Afghanistan. Grunna skadeplager la han opp etter 1980-sesongen.

### Medaljar og plasseringar i internasjonale meisterskap
*EM 1974 i Roma: Nr 14 – 71,68 m
*OL 1976 i Montreal: Nr 9 – 79,06 m
*EM 1978 i Praha: Gullmedalje – 89,12 m, framom Nikolaj Grebnjev (87,82 m)

## Kjelder

**Denne artikkelen bygger på «[[:de:Michael Wessing|Michael Wessing]]» frå ,  den 27. august 2012.*
Bayburt

**Bayburt** er ein by i nordaust i Tyrkia ved elva Çoruh, og er det administrative senteret i provinsen Bayburt.

Bayburt var ein gong ein viktig by langs den gamle Silkevegen og vart vitja av Marco Polo og den tyrkiske ekskursjonisten Evliya Celebi. Ruinane av mellomalderborga finst framleis. Her er fleire interessante moskear, tyrkiske bad (Hamam) og gravsteinar, samt undergrunnskomplekset Çatalçeşme og Sirakayalarfossen. 

Ein reknar byen for grunnlagd kring 100 fvt. men den historiske borga på staden har spor attende til 2000 fvt. 

## Klima
Bayburt har eit kontinentalklima med kalde vintrar og ofte mykje snø. Somrane er varme og tørre. 




## Kjelder

**Denne artikkelen bygger på «[[:en:Bayburt|Bayburt]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Bayburt kommune
Anamur

**Anamur** (i antikken *Anemurium*) er ein by og eit distrikt i provinsen Mersin ved kysten av Middelhavet sør i Tyrkia, mellom Antalya og byen Mersin.

Anamur er det sørlegaste punktet i Tyrkia og ein feriestad kjend for bananar og peanøtter.

Byen vart grunnlagd av fønikiarane og vart sidan busett av assyrarar og hettittar. Mamureborga, som krossfararane bygde, ligg i nærleiken av Anamur.

## Klima
Anamur har eit middelhavsklima med lange, varme og tørre somrar og kjølige, regnfulle vintrar.



## Kjelder

**Denne artikkelen bygger på «[[:en:Anamur|Anamur]]» frå ,  den 28. august 2012.* 
*** oppgav desse kjeldene:*

## Bakgrunnsstoff
* Offisiell nettstad 
* Kommunen si offisielle nettside
Karapınar

**Karapınar** er ein by og distrikt provinsen Konya i Sentral-Anatolia i Tyrkia. Byen har kring 35 000 innbyggjarar. Vulkanfeltet Karapınarfeltet ligg i nærleiken. 

## Kjelder

**Denne artikkelen bygger på «[[:en:Karapınar|Karapınar]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell nettstad 
* Kommunen si offisielle nettside
Niksar

**Niksar** er ein by i provinsen Tokat i Tyrkia. Han har kring 30 000 innbyggjarar. 

Byen har vore busett av mange folkeslag opp gjennom tid og var ein gong hovudstad i provinsen. 

Byen ligg 350 meter over havet og har eit temperert klima. Niksar vert kalla Nord-Anatolia sitt svar på Çukurova, fordi det vert dyrka all slags frukt her, utanom sitrusfrukter. 

Byen vart kalla Kabira i helleneistisk tid og under romarane vart han kalla **Diospolis**, **Sebaste** og **Neocaesarea**. Niksar kjem frå det sistnemnde namnet. Byen vart ein del av Det osmanske riket i 1387. 

## Kjelder

**Denne artikkelen bygger på «[[:en:Niksar|Niksar]]» frå ,  den 28. august 2012.*
Terme

**Terme** (tidlegare skrive  *Termeh*) er ein by i provinsen Samsun i Tyrkia. Byen har kring 30 000 innbyggjarar. 

I antikken låg byen Themiskyra her.

## Kjelder

**Denne artikkelen bygger på «[[:en:Terme|Terme]]» frå ,  den 28. august 2012.*
Themiskyra i Pontus

**Themiskyra** (gammalgresk Θεμίσκυρα) var ein by i den greske antikken, eit lite stykke frå kysten av Svartehavet, nær munningen av Thermodon (i dag Terme-elva). 

Byen vart første gong nemnd av Herodotos (iv. 86; *comp.* Scylax, s. 33; Paus. i. 2. § 1). Strabon nemner ikkje byen i det heile, så det er grunn til å tru at byen vart øydelagd før hans tid. Forskarar meiner at byen Terme er same stad som antikkens Themiskyra, som ligg ved munningen av Thermodon, men andre meiner at Themiskyra låg eit lite stykke frå kysten. Ein har ikkje funne ruinane av staden. 

## Kjelder

**Denne artikkelen bygger på «[[:en:Themiscyra (Pontus)|Themiscyra (Pontus)]]» frå ,  den 28. august 2012.*
İslahiye

**İslahiye** er ein by og eit distrikt i provinsen Gaziantep søraust i Tyrkia. Han ligg der jernbanen kryssar grensa til Syria. Byen har kring 30 000 innbyggjarar. 

Togstasjonen i Islahiye er siste stopp på jernbanen til Damaskus i Syria. 

## Kjelder

**Denne artikkelen bygger på «[[:en:İslahiye|İslahiye]]» frå ,  den 28. august 2012.*
Erzin

**Erzin**, òg kalla **Yeşilkent**, er ein by i provinsen Hatay ved kysten av Middelhavet i Tyrkia. Byen har kring 30 000 innbyggjarar (2010). 

Erzin ligg på vestsida av Nurfjella ved İskenderunbukta. 

Det vert dyrka mykje sitrusfrukt i Erzin, som er hovudnæringa i distriktet. 

## Kjelder

**Denne artikkelen bygger på «[[:en:Erzin|Erzin]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell nettstad
Yenişehir i Bursa

**Yenişehir** er eit distrikt i provinsen Bursa i Tyrkia. Byen har kring 30 000 innbyggjarar (2010).. Bursa Yenişehir lufthamn ligg i dette området. 

## Kjelder

* *Denne artikkelen bygger på «[[:en:Yenişehir, Bursa|Yenişehir, Bursa]]» frå , den 28. august 2012.* 
** * oppgav desse kjeldene:*
Karasu

**Karasu** er ein by vest på kysten av Svartehavet i provinsen Sakarya i Tyrkia. Byen har kring 30 000 innbyggjarar. 

Byen er eit handelssenter basert på dyrking av hasselnøtter og turisme. 

## Kjelder

**Denne artikkelen bygger på «[[:en:Karasu|Karasu]]» frå ,  den 28. august 2012.*
Babaeski

**Babaeski** er ein by og eit distrikt i provinsen Kırklareli i Marmararegionen i Tyrkia. Byen har kring 30 000 innbyggjarar. 

I austromersk tid var området kjend som **Boulgarofygon** (Βουλγαρόφυγον), og var åstad for nederlaget til austromarane mot bulgarane i 896.

## Kjelder

**Denne artikkelen bygger på «[[:en:Babaeski|Babaeski]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Kommunen si offisielle nettside
Malkara

**Malkara** (gresk Μάλγαρα,  *Malgara*) er ein by og eit distrikt i provinsen Tekirdağ i Marmararegionen i Tyrkia. Han ligg 55&nbsp;km vest for Tekirdağ og 190&nbsp;km frå Istanbul. Byen ligg kring 30 000 innbyggjarar (2009). 

## Kjelder

**Denne artikkelen bygger på «[[:en:Malkara|Malkara]]» frå ,  den 28. august 2012.*
Bolvadin

**Bolvadin** (gammalgresk: Πολύβοτον/Πολύβοτος og latinsk: *Polybotum*/*Polybotus*) er ein by og eit distrikt i provinsen Afyonkarahisar i Tyrkia. Han ligg 1016 meter over havet og har kring 30 000 innbyggjarar (2010). 

Bolvadin er den største byen i provinsen etter Afyon og ligg på ei stor, fruktbar slette mellom fjella Sultandağ og Emirdağ innanfor kysten av Egearhavet.

Byen vart grunnlagd særs tidleg og vart i romartida kjend som Polybotum då det vart bygd ei borg her. Han gjekk sidan til seldsjukkane og så til Det osmanske riket, då han låg ved ein strategis inngang til fjella. 

Bolvadin vart okkupert av greske soldatar under den tyrkiske sjølvstendekrigen fram til september 1922.

Området er sårbart for jordskjelv. 

## Bakgrunnsstoff
* Bolvadin  
*  Bolvadin kommune
Tunceli

**Tunceli** er ein by i Tyrkia. Han er administrasjonssenter i provinsen Tunceli. Byen har kring 30 000 innbyggjarar. Dei tidlegare namna på Tunceli var **Mameki** og så **Kalan**. 

Tunceli ligg sentralt i det austlege Tyrkia. Byen ligg i Taurusfjella. 

## Klima
Tunceli har eit kontinentalklima (Köppen si klimaklassifisering: *Dsa*), med særs varme, tørre somrar og iskalde snørike vintrar. 




## Kjelder

**Denne artikkelen bygger på «[[:en:Tunceli|Tunceli]]» frå ,  den 28. august 2012.* 
*** oppgav desse kjeldene:*
Kumluca

**Kumluca** er ein by og eit distrikt i provinsen Antalya ved kysten av Middelhavet i Tyrkia, på Den tyrkiske rivieraen. Kumluca ligg 90 km vest for byen Antalya ved Tekehalvøya. Nabobyane er Korkuteli, Elmalı, Finike, Kemer og Antalya

Det ligg fleire historiske stader i distriktet, som Olympos,  Korydalla, Rhodiapolis, Idebessos og Gagai; av desse er Olympos den største med flest vitjande. 

## Kjelder

**Denne artikkelen bygger på «[[:en:Kumluca|Kumluca]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell nettstad 
* Kommunen si offisielle nettside
Ortaca

**Ortaca** er ein by og eit distrikt i provinsen Muğla i Egearregionen i Tyrkia. Byen har kring 30 000 innbyggjarar. 

Ortaca er ein typisk arbeidarklasse by i Tyrkia med ein økonomi basert på jordbruk. Han ligg halvvegs mellom Dalaman og Dalyan. 

## Kjelder

**Denne artikkelen bygger på «[[:en:Ortaca|Ortaca]]» frå ,  den 28. august 2012.* 
*** oppgav desse kjeldene:*

 

## Bakgrunnsstoff
* Kommunen si offisielle nettside
Şereflikoçhisar

**Şereflikoçhisar** er ein by og eit distrikt i provinsen Ankara i Sentral-Anatolia i Tyrkia, 148&nbsp;km sør for byen Ankara. Byen har krnig 30 000 innbyggjarar.

Området ligg på ei tørr slette og får berre vatn frå Hirfanlı-reservoaret og den salte Tuzsjøen. Ei av dei store næringane i området er saltutvinning frå innsjøen. 

## Kjelder

**Denne artikkelen bygger på «[[:en:Şereflikoçhisar|Şereflikoçhisar]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell nettstad 
* Kommunen si offisielle nettside
Pazarcık

**Pazarcik** (armensk *Bazarcix*) er ein by of provinsen Kahramanmaraş i Tyrkia. Pazarcik ligg 25&nbsp;km frå Kahramanmaraş. Byen har kring 30 000 innbyggjarar. 

## Kjelder

**Denne artikkelen bygger på «[[:en:Pazarcık|Pazarcık]]» frå ,  den 28. august 2012.*  

## Bakgrunnsstoff
*  Offisiell nettstad
*  Kommunen si offisielle nettside
Gölbaşı i Adıyaman

**Gölbaşı** er ein by og eit landleg distrikt i provinsen Adıyaman i Tyrkia, ved Azaplısjøen og Yeşilovasjøen. Han ligg mellom byane Malatya og Gaziantep. Byen har kring 30 000 innbyggjarar. 

## Kjelder

**Denne artikkelen bygger på «[[:en:Gölbaşı, Adıyaman|Gölbaşı, Adıyaman]]» frå ,  den 28. august 2012.*
Tosya

**Tosya** (osmantyrkisk طوسيه) er ein by og eit distrikt i provinsen Kastamonu i Svartehavsregionen i Tyrkia. Byen har kring 25 000 innbyggjarar (2009), medan distriktet har litt over 40 000 innbyggjarar. Byen ligg 1231 meter over havet. Ein tredje del av risen som vert produsert i Tyrkia, vert produsert i dette distriktet. Tømmer er ein annan viktig industri i Tosya. 

## Kjelder

**Denne artikkelen bygger på «[[:en:Tosya|Tosya]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Tosya kommune
Vezirköprü

**Vezirköprü** er eit distrikt og ein by i provinsen Samsun i Tyrkia. Han har kring 25 000 innbyggjarar (2009). 

Vezirköprü er datert attende til hettittane (2000 til 700 fvt.) som først grunnla byen kring 2,5 km frå der dagens by ligg. 

## Kjelder

* *Denne artikkelen bygger på «[[:en:Vezirköprü|Vezirköprü]]» frå , den 28. august 2012.* 

## Bakgrunnsstoff
* Vezirköprü kommune
* Arslan, A., İğci, N., Kıvrak, B. *Geçmisten Günümüze Vezirköprü*. Vezirköprü 2008.
* Bekker-Nielsen, T. '350 years of research on Neoklaudiopolis (Vezirköprü)' *Orbis Terrarum* 11 (2012-13) 3-31.
* Bekker-Nielsen, T., R. Czichon, C. Høgel, B. Kıvrak, J.M.
* Madsen, V. Sauer, S.L. Sørensen & K. Winther-Jacobsen 2015. *Ancient Neoklaudiopolis (Vezirköprü in
* Samsun Province): A Historical and Archaeological Guide.* Istanbul: Arkeoloji ve Sanat Yayınları.
Boyabat

**Boyabat** er ein by og eit distrikt i provinsen Sinop i Svartehavsregionen i Tyrkia. Byen har kring 25 000 innbyggjarar. 

Byen ligg i Gökırmakdalen, 100&nbsp;km sør for Sinop over fjella som går langs kysten av Svartehavet.

Byen er eit handelssenter for over hundre landsbyar i området. 

## Kjelder

**Denne artikkelen bygger på «[[:en:Boyabat|Boyabat]]» frå ,  den 28. august 2012.*  
 

## Bakgrunnsstoff
* Offisiell nettstad 
* Boyabat, Sinop : Where is it in Turkey? schematic map, part of the Atlas of Turkey which also contains historic maps of the region.
* Boyabat pictures taken by traveller Dick Osseman in June 2005
* News from Boyabat
Osmancık

**Osmancık** er eit distrikt i provinsen Çorum i Svartehavsregionen i Tyrkia, 59&nbsp;km nord for byen Çorum. Byen har kring 25 000 innbyggjarar. 

Byen ligg ved ein stad der det i antikken var mogeleg å krysse elva Kızılırmak langs Silkevegen. 

I dag er Osmancık kjend for risproduksjonen. 

Den nordanatoliske forkastinga går gjennom dalen og Osmancık er særleg utsett for jordskjelv. 

## Kjelder

**Denne artikkelen bygger på «[[:en:Osmancık|Osmancık]]» frå ,  den 28. august 2012.*
Zichyújfalu

**Zichyújfalu** er ein landsby i distriktet Gárdony i fylket Fejér i regionen Sentral-Transdanubia i Ungarn. Landsbyen har jernbanesamband gjennom linje 44 (Székesfehérvár–Pusztaszabolcs).

## Historie
Det fyrste nedskrivne om Zichyújfalu stammar frå 1239.

## Folketal
Folketalet i busetnaden ved dei siste folketeljingane:

## Referansar





## Bakgrunnsstoff

*
Det armenske filharmoniske orkesteret

**Det armenske filharmoniske orkesteret** er det nasjonale orkesteret i Armenia. Det vart grunnlagt i 1925 av Arshak Adamian og Alexander Spendiaryan. Orkesteret held til i Jerevan, der det har sin eigen konserthall, oppkalla etter Aram Khatsjaturjan. Khatsjaturjan dirigerte også sine eigne verk med orkesteret i si tid. 

Hovuddirigent og kunstnarisk leiar for orkesteret har vore Eduard Topchjan sidan år 2000. Orkesteret har gjeve ut meir enn 30 plater.

## Kjelde

* Historia til det armenske filharmoniske orkesteret frå deira offisielle nettside. (Engelsk).
Besni

**Besni** er ein by og eit distrikt i provinsen Adıyaman i Tyrkia, 44&nbsp;km vest for byen Adıyaman. Han ligg 1050 meter over havet og har kring 30 000 innbyggjarar (2010). 

Besni er eit jordbruksområde kjent for dei bleike rosinene som vert laga her. 

## Kjelder

**Denne artikkelen bygger på «[[:en:Besni|Besni]]» frå , den 28. august 2012.*
Sarıkamış

**Sarıkamış**  er ein by og a eit distrikt i provinsen Kars i Aust-Anatolia i Tyrkia. Byen har kring 20 000 innbyggjarar (2010). Byen ligg i ein dal omgjeve av høge fjell. Han har lange vintrar og ein kort, tørr sommar. I nyare år er det bygd eit vintersportanlegg ved Sarıkamış. 

## Kjelder

**Denne artikkelen bygger på «[[:en:Sarıkamış|Sarıkamış]]» frå ,  den 28. august 2012.* 

## Bakgrunnsstoff
*Sarikamis
Simav

**Simav** er ein by og eit distrikt i provinsen Kütahya i Egearregionen i Tyrkia. Byen ligg ved Simav-elva og har kring 25 000 innbyggjarar (2009).

## Kjelder

**Denne artikkelen bygger på «[[:en:Simav|Simav]]» frå ,  den 28. august 2012.*  
 

## Bakgrunnsstoff
* Kommunen si offisielle nettside
Dinar i Tyrkia

**Dinar** (tidlegare gammalgresk *Kelaenae-Apàmea*, Κελαιναι-Απαμεια) er ein by og eit distrikt i provinsen Afyonkarahisar i Egearregionen i Tyrkia, 106 km from byen Afyon. Byen har kring 25 000 innbyggjarar. 

Byen ligg mellom ruinane av Kelaenae-Apamea, nær kjelda til elva Büyük Menderes. I gresk mytologi var dette åstad for ein musiakalsk duell mellom Apollo og Marsyas. 

Dinar er i dag ein liten by i eit landleg område. Området vart råka av eit kraftig jordskjelv i 1995, som førte til at mange flytta frå området. 

## Kjelder

**Denne artikkelen bygger på «[[:en:Dinar, Turkey|Dinar, Turkey]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell nettstad
Mut i Tyrkia

**Mut** er ein by og eit distrikt i provinsen Mersin i Tyrkia. Byen har kring 30 000 innbyggjarar. 

Mut er eit landleg distrikt ved foten av Sertavul-passet langs vegen over Taurusfjella frå Ankara og Konya til kysten av Middelhavet ved Anamur eller Silifke. Mut er kjend for ein spesiell variant av aprikosen, og ein statue av ei jente som ber ei korg med desse aprikosane står ved inngangen til byen. 

Området har vore busett sidan hettittane var her, kring 2000 fvt. og vart sidan ein del av Kilikia. 

## Kjelder


**Denne artikkelen bygger på «[[:en:Mut, Mersin|Mut, Mersin]]» frå ,  den 28. august 2012.*
Gümüşhane

**Gümüşhane** er ein by og det administrative senteret i provinsen Gümüşhane i Svartehavsregionen i Tyrkia. Byen ligg langs Harşit-elva, 1227 meter over havet, kring 65&nbsp;km sørvest for Trabzon.Byen har kring 30 000 innbyggjarar.

## Klima
Gümüşhane har eit fuktig kontinentalklima med kalde og snørike vintrar og varme og fuktige somrar. Om sommaren går temperaturen vanlegvis over 30&nbsp;°C på dagtid, men nettene er gjerne kjølige på grunn av høgda. Vintertemperaturen går gjerne under -10&nbsp;°C og stundom ned til -30&nbsp;°C.




## Kjelder

**Denne artikkelen bygger på «[[:en:Gümüşhane|Gümüşhane]]» frå ,  den 28. august 2012.* 
*** oppgav desse kjeldene:*

## Bakgrunnsstoff
* Offisiell nettstad
Susurluk

**Susurluk** er ein liten by og eit distrikt i provinsen Balıkesir nordvest i Tyrkia. Han er kjend for produksjonen av såpe og mjølkeprodukt. Vegen mellom İstanbul og İzmir passerer gjennom Susurluk. Byen har kring 25 000 (2010) innbyggjarar. 

I 1996 var det ei bilulukke i byen, der fire personar miste livet. Dei omkomne var eit varamedlem for paralmentet, ein kjend høgreekstremistisk leiar, ein tidlegare venleiksdronning og ein overbetjent. Resultatet vart ein politisk skandale og sosial uro sidan det vart rekna som det endeleg beviset på at det var eit samband mellom politikk, organisert kriminalitet og byråkratig, på tyrkisk kalla *derin devlet* den djupe staten. Fleire personar vart arresterte og dømde etter ulukka. 

## Kjelder

**Denne artikkelen bygger på «[[:en:Susurluk|Susurluk]]» frå ,  den 28. august 2012.* 
*** oppgav desse kjeldene:*
Akçakale

**Akçakale** er ein by og eit distrikt i provinsen Şanlıurfa søraust i Tyrkia. Han grensa til grenseovergangen langs vegen frå Şanlıurfa til Tall Al Abyad i Syria.

I oktober 2012 vart byen treft av syriske rakettar og fem tyrkarar mista livet. Tyrkarane svara med å skyte attende mot mål i Syria.

## Klima

## Kjelder

**Denne artikkelen bygger på «[[:en:Akçakale|Akçakale]]» frå ,  den 28. august 2012.*
Harbiye

**Harbiye** (i antikken **Dafne**) er ein by i provinsen Hatay i Tyrkia og har kring 25 000 innbyggjarar (2011). 

Harbiye ligg kring 7 km sør for Antakya og ligg i Asidalen med ei snitthøgd på 240 meter over havet. 

Dafne var ein ferieby i Selevkidriket, kjend for fossefalla sine og tysbast (ei plante som òg vert kalla daphne). Dei antikke bygningane vart derimot øydelagde av fleire jordskjelv.

## Kjelder

**Denne artikkelen bygger på «[[:en:Harbiye|Harbiye]]» frå ,  den 28. august 2012.* 
*** oppgav desse kjeldene:*
İdil

**İdil** (syrisk ܒܝܬ ܙܒܕܐ *Beṯ Zabday* eller  ܐܙܟ *Āzaḵ*, kurdisk *Hezex*, tyrkisk *Azekh*) er eit distrikt i provinsen Şırnak i Tyrkia. Byen har kring 25 000 innbyggjarar (2008). 

## Kjelder

**Denne artikkelen bygger på «[[:en:İdil|İdil]]» frå ,  den 28. august 2012.* 
*** oppgav desse kjeldene:*
Ardeşen

**Ardeşen** (lazisk *Artaşen*) er ein by og eit distrikt i provinsen Rize i Svartehavsregionen i Tyrkia, 48&nbsp;km langs kystvegen frå byen Rize. 

## Kjelder

**Denne artikkelen bygger på «[[:en:Ardeşen|Ardeşen]]» frå ,  den 28. august 2012.* 
*** oppgav desse kjeldene:*



## Bakgrunnsstoff
*  Offisiell nettstad
** Bilete av Ardeşen
Artvin

**Artvin** er ein by nordaust i Tyrkia og er administrasjonsstad i provinsen med same namn. Han ligg på ein ås ovanom Çoruh-elva nær Derinerdemninga. Artvin Çoruh universitet ligg i byen. Byen har kring 25 000 innbyggjarar. 

## Geografi og klima
Artvin ligg på ein ås ovanom elva Çoruh. Det meste av byen ligg på vestsida av elva. Klimaet er vått året rundt og sommaren har ein behageleg temperatur, påverka av det nærliggande Svartehavet. 




## Kjelder

**Denne artikkelen bygger på «[[:en:Artvin|Artvin]]» frå ,  den 28. august 2012.* 
*** oppgav desse kjeldene:*



## Bakgrunnsstoff
* Offisiell side
* Kommunen si side
Dalaman

**Dalaman** er eit distrikt og ein by på sørvestkysten av Tyrkia i provinsen Muğla. Han har kring 25 000 innbyggjarar. 

Dalaman er kjend for den internasjonale lufthamna som tek imot mange turistar til denne delen av Tyrkia kvart år. 

I 1906 vart ein togstasjonen som skulle byggast i Alexandria feilaktig bygd i Dalaman. Bygningen finst her framleis. Året før bygginga hadde Abbas Hilmi Pasha (då khedive av Egypt) kjøpt ein stor del av sletta ved Dalaman og skulle byggje ein plantasje her. Han bestilte planane og material for det planlagde huset hos arkitektane sine i Frankrike. Dette skjedde samstundes med at planane og material for ein togstasjon i Alexandria i Egypt vart bestilt. Dei to sendingane vart forveksla og materiala for huset hans hamna i Egypt, medan materiale for togstasjonen i Alexandria enda i Dalaman. Sidan det vart for dyrt å flytte alt til rett stad, vart stasjonen likevel bygd i Dalaman. Det vart til og med bygd nokre kilometer med jernbanespor som ikkje går nokon stad. 

## Klima
Dalaman har eit varme middelhavsklima. Somrane er lange og tørre, medan vintrane er korte og kjølige. Dalaman er ein solrik stad året rundt. 




## Sjå òg
* Dalaman lufthamn

## Kjelder

**Denne artikkelen bygger på «[[:en:Dalaman|Dalaman]]» frå ,  den 28. august 2012.* 
*** oppgav desse kjeldene:*
Onedinlinjen

***Onedinlinjen*** (engelsk: *The Onedin Line*) var ein britisk dramaserie produsert av BBC. Serien gjekk på kanalen frå 1971 til 1980, og vart selt til rundt 20 land. Onedinlinjen vart også sendt på NRK frå 1974-1975. 

Serien blei skapt av Cyril Abraham, og i hovudrollene spelte Peter Gilmore, Howard Lang og Jessica Benton. Serien handla om skipsreiarmiljø i Liverpool på slutten av 1800-talet. Hovudfokuset i serien var Onedinlinja, etablert av kaptein James Onedin. Den karakteristiske kjenningsmelodien til serien var basert på *Adagio for Frygia og Spartakus* frå balletten Spartakus av Aram Khatsjaturjan.

## Handling

Den ambisiøse kapteinen James Onedin vil bli skipsreiar. Han vil ha andre til å sigla for seg, slik at han sjølv får fortenesta. Han høyrer snakk om at seglskuta «Charlotte Rhodes» skal seljast. Eigaren, den gamle, alkoholiserte kapteinen Joshua Webster, er uvilleg innstilt mot Onedin. Men dét er ikkje dottera til kapteinen, Anne. Hun tek mot til seg og føreslår at viss han giftar seg med henne, skal han få skipet i medgift. James Onedins einaste, ærgjerrige tanke er at han ved dette ekteskapet sikrar seg «Charlotte Rhodes» og at han dermed kan etablera sitt eige reiarlag, Onedinlinja. Men Onedin endrar innstillinga til Anne etter at dei er blitt gifte. Han tek til å visa omtanke mot henne, og etter nokre månader oppstår det ekte kjærleik og forståing mellom dem.

Den norske seglskuta SS «Christian Radich» medverka i ein av episodane, med Harald Tusberg i ei lita birolle. Andre skip som vart nytta er SS «Statsraad Lehmkuhl», «Sagres», «Soren Larsen» og «Skoleskibet Danmark».

## Kjelder


**Denne artikkelen bygger på «[[:nb:Onedinlinjen|Onedinlinjen]]» frå ,  den 28. august 2012.*  
 

### Bakgrunnsstoff
*
Anfinnsbrue

**Anfinnsbrue**, **Anfinnsbrua** eller **Arnfinnsbrua** ligg ved Dovregubbens Hall nær Vålåsjø på Dovrefjell. Brua vart bygd rundt 1820 over osen mellom Vålåsjøen og Avsjøen, Anfinns-osen, og er ein del av den gamle Trondheimsvegen. Brua er ei steinkvelvbru, og ansvarleg for bygginga var Paul Paulsson Tofte, brukaren på Tofte på Dovre. Paul Paulsson var ansvarleg for bygginga også av Steinkvelvbrua over elva Jora mellom Lesja og Dovre, og over elva Ula i Sel. Begge desse bruene vart sprengde under siste krigen. 
Prefikset Anfinn på brua og elveosen, kjem av at det på 1700-talet var ein person med dette namnet som prøvde å busette seg i dette området.

## Bakgrunnsstoff
* Dittdistrikt.no om brua 
* Visitnorway.no om brua
Reinheim

**Reinheim** var opphavleg ei privat turisthytte bygd ved foten av Snøhetta i 1880-åra. DNT overtok hytta i 1922 og dreiv den fram til 1952 da den nye DNT-hytta Reinheim vart opna som DNTs «flaggskip», og den gamle hytta vart riven. I 1959 overtok Forsvaret hytta som ein del av skytefeltet på Dovrefjell. Hytta skifta da namn til *Snøheim*. Ei ny hytte, som sjølvbetjeningshytte, vart opna i 1961 i Stroplsjødalen, og denne hytta fekk namnet Reinheim. I 2010 vart Snøheim ført attende til DNT i samband med at skytefeltet vart nedlagt. Snøheim vart gjenopna som DNT-hytte sommaren 2012.

## Bakgrunnsstoff

* Reinheim på ut.no
Semantisk rolle

**Semantisk rolle** er i språkvitskap ei beskriving av den semantiske strukturen til ein deltakar i ei handling eller ein situasjon som blir beskriven av eit verb eller ein annan predikator. Til dømes beskriv verbet *kaste* ei handling med to deltakarar, einkvan som kastar og noko som blir kasta. Den første rolla, den som kastar, kan beskrivast som agens, medan det som blir kasta, kan beskrivast med rolla patiens. Semantiske roller blir definerte uavhengig av syntaktiske funksjonar som subjekt og objekt ettersom desse funksjonane kan ha fleire ulike semantiske roller.   

I språk med morfologisk kasus så kan semantiske roller bli markerte med kasusendingar på substantiv medan andre språk vil heller markere semantiske roller gjennom ulike preposisjonar eller ordstilling. Norsk bruker typisk ordstilling og preposisjonar for å markere desse sematiske rollene, medan andre språk som til dømes islandsk, russisk og tysk typisk bruker kasus for å markere dei same semantiske rollene. Semantiske roller går tilbake til Jeffrey S. Grubers tematiske roller (thematic relations) og Charles J. Fillmores kasusroller. Det finst ikkje noko allment godteke sett av roller, og semantiske roller har ulik status i ulike grammatiske modellar. Semantiske roller blir òg kalla deltakarroller, tematiske roller, thetaroller eller kasusroller.  

## Nokre vanlege semantiske roller
* Agens: den som medvite utfører ei handling (t.d. **Ho** sparka ballen)
* **Opplevar** (experiencer): den som sansar noko eller opplever noko (t.d. **Han** såg bilen)
* Patiens: den som blir påverka av handlinga (t.d. Hamaren knuste **steinen**) 
* **Instrument**: noko som blir brukt for å utføre handlinga (t.d. Han klipte snora **med saks**)
* **Mottakar** (recipient): den som mottek noko eller kjem i eigarskap av noko (t.d. Ho sende **dei** ei gåve)
* **Benefaktiv**: den som dreg nytte av handlinga (t.d. Han kjempa **for kongen**)

## Referansar
* Fillmore, Charles J. 1968. The case for case. I Emmon Bach & Robert T. Harms (red.), *Universals in linguistic theory*, 1-88. New York: Holt, Rinehart, and Winston.
* Gruber, Jeffrey Steven. 1965. *Studies in lexical relations*.  MIT, Cambridge, Mass.
Subkategorisering i lingvistikk

**Subkategorisering** viser i språkvitskap til kategorisering av ord med omsyn til kva for andre ledd ordet kan kombinerast med. Eit transitivt verb som *kaste* blir t.d. kombinert med eit direkte objekt i form av ein NP (substantivfrase) i ei setning som *Han kastar ballen*. Denne eigenskapen skil dette verbet frå intransitive verb, som ikkje tek direkte objekt, og kravet om direkte objekt plasserer transitive verb i ein subkategori (ei undergruppe) av verb. Eit transitivt verb har eit direkte objekt i form av ein NP som ein del av subkategoriseringsramma til verbet.  Subkategorisering er nærskyldt med syntaktisk valens, men subkategorisering er nært knytt til generative frasestrukturgrammatikkar, medan valens er nærare knytt til dependensgrammatikk. Til skilnad frå valens, som alltid omfattar subjektet, blir ikkje subjektet alltid rekna som ein del av subkategoriseringsramma til eit verb.

## Referansar
*Chomsky, Noam. 1965. *Aspects of the theory of syntax*.  Cambridge, Massachusetts: M.I.T. Press.
Seleksjon i lingvistikk

**Seleksjon** i språkvitskap viser til ein eigenskap ved ein predikator til å bestemme den semantiske strukturen til andre ledd ordet kan kombinerast med. Verbet *ete* vil til dømes normalt bli kombinert med eit animat subjekt, det vil seie eit subjekt som refererer til eit levande vesen, og med eit konkret, eteleg objekt, som i setninga *Han et graut*. Seleksjon er såleis eit omgrep som viser til semantisk struktur, og det står i motsetnad til subkategorisering, som refererer til syntaktisk struktur. Seleksjon er nærskyldt med semantisk valens, og blir gjerne uttrykt i form av semantiske roller.

## Referansar
* Chomsky, Noam. 1965. *Aspects of the theory of syntax*.  Cambridge, Massachusetts: M.I.T. Press.